এক দিনে ১৭ করোনা রোগী শনাক্ত, ১৬ জনই ঢাকার বাসিন্দা
নতুন বছরের প্রথম দিন রোববার দেশে ১৭ জনের শরীরে করোনাভাইরাসের সংক্রমণ ধরা পড়েছে। তবে এই সময়ে মৃত্যু হয়নি কারো। স্বাস্থ্য অধিদপ্তর জানিয়েছে, রোববার সকাল পর্যন্ত আগের ২৪ ঘণ্টায় ১ হাজার ৫৮৫টি নমুনা পরীক্ষা করে নতুন ১৩ জন রোগী শনাক্ত হয়। তাতে দিনে শনাক্তের হার বেড়ে ১ দশমিক শূন্য ৭ শতাংশ হয়েছে। যা আগের দিন শূন্য দশমিক ৫৮ শতাংশ ছিল।







নতুন রোগীদের নিয়ে দেশে মোট শনাক্ত করোনা রোগীর সংখ্যা বেড়ে ২০ লাখ ৩৭ হাজার ১৪২ জন হয়েছে। মৃতের মোট সংখ্যা আগের মতোই ২৯ হাজার ৪৪০ জন রয়েছে।




গত ২৪ ঘণ্টায় ৮৮ জন করোনা রোগীর সেরে ওঠার তথ্য দিয়েছে স্বাস্থ্য অধিদপ্তর। তাদের নিয়ে এ পর্যন্ত সুস্থ হলেন ১৯ লাখ ৮৭ হাজার ৮২১ জন।
গত একদিনে শনাক্ত রোগীদের মধ্যে ১৬ জনই ঢাকার বাসিন্দা। এছাড়া রাজশাহীতে একজন নতুন রোগী মিলেছে। দেশের বাকি ৬২ জেলায় আর কারো শরীরে করোনা সংক্রমণ ধরা পড়েনি।
বাংলাদেশে করোনাভাইরাসের প্রথম সংক্রমণ ধরা পড়েছিল ২০২০ সালের ৮ মার্চ। ডেল্টা ভ্যারিয়েন্টের ব্যাপক বিস্তারের মধ্যে গত বছরের ২৮ জুলাই দেশে রেকর্ড ১৬ হাজার ২৩০ জন নতুন রোগী শনাক্ত হয়। প্রথম রোগী শনাক্তের ১০ দিন পর ২০২০ সালের ১৮ মার্চ দেশে প্রথম মৃত্যুর তথ্য নিশ্চিত করে স্বাস্থ্য অধিদপ্তর। 
২০২১ সালের ৫ আগস্ট ও ১০ আগস্ট ২৬৪ জন করে মৃত্যুর খবর আসে, যা মহামারির মধ্যে এক দিনের সর্বোচ্চ সংখ্যা।

নতুন বছরের প্রথম দিন রোববার দেশে ১৭ জনের শরীরে করোনাভাইরাসের সংক্রমণ ধরা পড়েছে। তবে এই সময়ে মৃত্যু হয়নি কারো। স্বাস্থ্য অধিদপ্তর জানিয়েছে, রোববার সকাল পর্যন্ত আগের ২৪ ঘণ্টায় ১ হাজার ৫৮৫টি নমুনা পরীক্ষা করে নতুন ১৩ জন রোগী শনাক্ত হয়। তাতে দিনে শনাক্তের হার বেড়ে ১ দশমিক শূন্য ৭ শতাংশ হয়েছে। যা আগের দিন শূন্য দশমিক ৫৮ শতাংশ ছিল।